1.ΝΟΜΟΘΕΤ.ΔΙΑΤΑΓΜΑ υπ’ αριθ. 1433 της 22 Μαΐου /18 Ιουν. 1942 Περί καθορισμού των αποζημιώσεων των μελών και γραμματέων Υπηρεσιακών Συμβουλίων και Επιτροπών. Εκυρώθη εξ’ υπαρχής δια της υπ’ αριθ. 292/1946 πράξεως Υπουργικού Συμβουλίου. Άρθρ.1.-1.Από 1 Ιουν. 1942 ή εις τα μέλη και τους γραμματείς των παρά τοις Κεντρικαίς Υπηρεσίαις των Υπουργείων και των Γενικών Διοικήσεων λειτουργούντων διοικητικών, υπηρεσιακών και γνωμοδοτικών Συμβουλίων, διοικουσών επιτροπών και διοικητικών ή γνωμοδοτικών Επιτροπών καταβαλλομένη κατά συνεδρίασιν αποζημίωσις, ορίζεται ως εξής: α)Των δευτέρων βαθμού συμβουλίων ή επιτροπών εις δραχ. 500 δια τα μέλη και 300 δια τους γραμματείς. β)Των πρώτου βαθμού συμβουλίων ή επιτροπών εις δραχ. 400 δια τα μέλη και 250 δια τους γραμματείς. Βλ. άρθρ. 5 Νόμ. 154/1943 (κατ. αριθ. 4) Άρθρ.2.-1.Από της αυτής χρονολογίας αντί της κατά τας κειμένας διατάξεις κατ’ απόφασιν ή άλλως πως καταβαλλομένης αποζημιώσεως εις τα μέλη, εισηγητάς και γραμματείς των πάσης φύσεως διοικητικών δικαστηρίων ή επιτροπών κανονισμού αποζημιώσεων εν γένει καταβάλλεται αυτοίς αποζημίωσις κατά συνεδρίασιν, οριζομένη κατά τας διακρίσεις των υπό στοιχ. α’ και β’ εδαφ. 1 του προηγουμένου άρθρου περιπτώσεων. Άρθρ.3.-1.Αι διατάξεις του παρόντος δεν εφαρμόζονται προκειμένου: α)περί αποζημιώσεως μελών και γραμματέων πάσης φύσεως φορολογικών δικαστηρίων και β)προκειμένου περί συμβουλίων, επιτροπών κλπ. εις τα μέλη τω οποίων ουδεμία βάσει των κειμένων διατάξεων καταβάλλεται αποζημίωσις. Άρθρ.4.-Παράβολα κατατιθεμένα βάσει των κειμένων διατάξεων υπέρ τινος των υπό του παρόντος νόμου προβλεπομένων συμβουλίων, επιτροπών κλπ., αποτελούσιν από 1 Ιουν. 1942 δημόσιον έσοδον, της δαπάνης δια την αποζημίωσιν των μελών και γραμματέων αυτών βαρυνούσης τον προϋπολογισμόν του Κράτους.  Άρθρ.5.-(Καθωρίζετο το παράβολον των Νόμ. 5420 και 5940 (τόμ. 27 σελ. 302) Άρθρ.6.-(Αντικαθίσταται το εδαφ. 6 του άρθρ. 2 Α.Ν 281/1936 (τόμ. 25 σελ. 9). Άρθρ.7.-Η ισχύς του παρόντος συντακτικού περιεχομένου και χαρακτήρος άρχεται από της δημοσιεύσεως αυτού εις την Εφημερίδα της Κυβερνήσεως. 